Opsada Maubeugea (1793)
<s>Opsada Maubeugea se odigrala za vrijeme Rata Prve koalicije na sjeveru Francuske od 30. septembra do 16. oktobra 1793. godine kada su savezničke, pretežno austrijske i manjim dijelom nizozemske snage pod princom od Saxe-Coburga nastojale zauzeti strateški važan grad i tvrđavu Maubeuge, koju je branio francuski republikanski garnizon pod generalima Desjardinom i Mayerom.</s><s>Do nje je došlo nekoliko mjeseci nakon što su saveznici uspjeli izbaciti Francuze iz (tada austrijske) Belgije, te počeli sistematski zauzimati francuske granične tvrđave, kako bi osigurali bazu za napredovanje prema Parizu gdje su trebali svrgnuti republikanski režim, obnoviti monarhiju i tako okončati rat.</s><s>Saveznici su u tome, sa izuzetkom Dunkerquea imali uspjeha, te nanijele teške gubitke francuskim vojskama koje su bile pokušavale deblokirati granične tvrđave.</s><s>Maubeuege se uspješno odupirao sve dok mu 14. oktobra u pomoć nije stigla Ardenska armija pod generalom Jourdanom sa namjerom da ga deblokira.</s><s>Coburg je na to podijelio svoje snage; dio pod grofom Clerfaytom je nastavio opadu, a drugi dio se suprotstavio Jourdanu.</s><s>Savezničke linije su, međutim, probijene u dvodnevnoj bitci kod Wattigniesa, te su se saveznici povukli, čime je opsada prekinuta, a sa njom propali i saveznički planovi o pohodu na Pariz.</s>

<s>Izvori</s>

<s>1793
Opsade
Rat Prve koalicije</s>

